ประกาศนายทะเบียนประกาศนายทะเบียนเรื่อง แบบรายการ เงื่อนไข และระยะเวลาการรายงานการจัดทำการประกันภัยต่อของบริษัทประกันวินาศภัยพ.ศ. ๒๕๕๗[๑] อาศัยอำนาจตามความในข้อ ๑๑แห่งประกาศคณะกรรมการกำกับและส่งเสริมการประกอบธุรกิจประกันภัย เรื่อง หลักเกณฑ์วิธีการ และเงื่อนไขในการประกันภัยต่อของบริษัทประกันวินาศภัย พ.ศ. ๒๕๕๕นายทะเบียนออกประกาศไว้ ดังต่อไปนี้ข้อ ๑ประกาศนี้เรียกว่า ประกาศนายทะเบียน เรื่อง แบบ รายการเงื่อนไขและระยะเวลาการรายงานการจัดทำการประกันภัยต่อของบริษัทประกันวินาศภัย พ.ศ.๒๕๕๗ข้อ ๒ประกาศนี้ให้ใช้บังคับตั้งแต่วันที่ ๑ มกราคม พ.ศ. ๒๕๕๘ เป็นต้นไปข้อ ๓ ในประกาศนี้นายทะเบียน หมายความว่าเลขาธิการคณะกรรมการกำกับและส่งเสริมการประกอบธุรกิจประกันภัยหรือผู้ซึ่งเลขาธิการคณะกรรมการกำกับและส่งเสริมการประกอบธุรกิจประกันภัยมอบหมายบริษัท หมายความว่า บริษัทประกันวินาศภัยตามกฎหมายว่าด้วยการประกันวินาศภัยและให้หมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัยสำนักงาน หมายความว่าสำนักงานคณะกรรมการกำกับและส่งเสริมการประกอบธุรกิจประกันภัยข้อ ๔ให้บริษัทจัดทำรายงานการจัดทำการประกันภัยต่อที่เป็นไปตามแบบ และรายการดังต่อไปนี้(๑)รายงานสรุปรายละเอียดสัญญาเอาประกันภัยต่อตามสัญญาแบบกำหนดสัดส่วนตามเอกสารแนบ ๑แนบท้ายประกาศนี้(๒) รายงานสรุปรายละเอียดสัญญาเอาประกันภัยต่อตามสัญญาแบบไม่กำหนดสัดส่วนตามเอกสารแนบ ๒ แนบท้ายประกาศนี้(๓)รายงานสรุปรายละเอียดสัญญารับประกันภัยต่อตามสัญญาแบบกำหนดสัดส่วนตามเอกสารแนบ ๓แนบท้ายประกาศนี้(๔)รายงานสรุปรายละเอียดสัญญารับประกันภัยต่อตามสัญญาแบบไม่กำหนดสัดส่วน ตามเอกสารแนบ๔ แนบท้ายประกาศนี้(๕) รายงานสรุปสัดส่วนเบี้ยเอาประกันภัยต่อตามเอกสารแนบ ๕ แนบท้ายประกาศนี้(๖) รายงานการเอาประกันภัยต่อตามสัญญาแบบกำหนดสัดส่วน แยกตามประเภทการประกันภัย ตามเอกสารแนบ ๖ แนบท้ายประกาศนี้(๗)รายงานการเอาประกันภัยต่อตามสัญญาแบบไม่กำหนดสัดส่วน แยกตามสัญญาประกันภัยต่อ ตามเอกสารแนบ ๗ แนบท้ายประกาศนี้(๘) รายงานการเอาประกันภัยต่อเฉพาะราย แยกตามประเภทการประกันภัย ตามเอกสารแนบ ๘ แนบท้ายประกาศนี้(๙) รายงานการรับประกันภัยต่อตามสัญญาแบบกำหนดสัดส่วน แยกตามประเภทการประกันภัย ตามเอกสารแนบ ๙ แนบท้ายประกาศนี้(๑๐) รายงานการรับประกันภัยต่อตามสัญญาแบบไม่กำหนดสัดส่วน แยกตามสัญญาประกันภัยต่อ ตามเอกสารแนบ ๑๐ แนบท้ายประกาศนี้(๑๑) รายงานการรับประกันภัยต่อแบบเฉพาะราย แยกตามประเภทการประกันภัยตามเอกสารแนบ ๑๑ แนบท้ายประกาศนี้(๑๒) รายงานการรับเสี่ยงภัยไว้เองของบริษัท แยกตามประเภทการประกันภัย ตามเอกสารแนบ ๑๒ แนบท้ายประกาศนี้(๑๓)รายงานอันดับความน่าเชื่อถือของบริษัทรับประกันภัยต่อตามเอกสารแนบ ๑๓แนบท้ายประกาศนี้ข้อ ๕ให้บริษัทส่งรายงานการจัดทำ การประกันภัยต่อตามข้อ ๔ต่อนายทะเบียนภายในระยะเวลา ดังต่อไปนี้(๑) รายงานตามข้อ ๔ (๑) (๒) (๓) และ (๔)ให้จัดส่งภายในสองเดือนนับแต่วันที่สัญญาประกันภัยต่อนั้นมีผลบังคับใช้(๒) รายงานตามข้อ ๔ (๕) และ (๑๓)ให้จัดส่งภายในสองเดือนนับแต่วันสิ้นแต่ละไตรมาส(๓) รายงานตามข้อ ๔ (๖) (๗) (๘) (๙) (๑๐) (๑๑) และ(๑๒) ให้จัดส่งภายในสามเดือนนับแต่วันสิ้นปีข้อ ๖กรณีที่บริษัทไม่สามารถแสดงรายการข้อมูลจำนวนเงินรับประกันภัยต่อสำหรับข้อมูลการประกันภัยต่อปี๒๕๕๘ ในรายงานการรับประกันภัยต่อตามสัญญาแบบกำหนดสัดส่วน แยกตามประเภทการประกันภัย ตามข้อ ๔ (๙)หรือในรายงานการรับเสี่ยงภัยไว้เองของบริษัท แยกตามประเภทการประกันภัยตามข้อ ๔ (๑๒) ได้ให้บริษัทแสดงข้อมูลจำนวนเงินรับประกันภัยต่อในรายงานดังกล่าวตั้งแต่ปี พ.ศ. ๒๕๖๐เป็นต้นไปข้อ ๗การส่งรายงานตามประกาศนี้ให้บริษัทดำเนินการจัดส่งในรูปสื่ออิเล็กทรอนิกส์ตามระบบที่สำนักงานกำหนดไว้การยื่นรายงานในรูปสื่ออิเล็กทรอนิกส์ตามวรรคหนึ่งหากข้อมูลไม่ผ่านการตรวจสอบจากระบบตามที่สำนักงานกำหนดไว้ให้ถือว่าบริษัทมิได้ยื่นรายงานข้อ ๘ในกรณีที่มีเหตุอันสมควรหรือรายงานการจัดทำการประกันภัยต่อที่บริษัทส่งมาไม่ถูกต้องหรือมีรายการไม่ครบถ้วนนายทะเบียนอาจสั่งให้บริษัทแก้ไขรายงานให้ถูกต้องหรือครบถ้วนภายในระยะเวลาที่กำหนดได้ทั้งนี้ นายทะเบียนอาจกำหนดเงื่อนไขใด ๆ ให้บริษัทปฏิบัติด้วยก็ได้ในกรณีที่บริษัทไม่แก้ไขรายงานให้ถูกต้องครบถ้วนภายในระยะเวลาหรือเงื่อนไขที่กำหนดตามวรรคหนึ่งให้ถือว่าบริษัทมิได้ส่งรายงานประกาศณ วันที่ ๑๖ ตุลาคม พ.ศ. ๒๕๕๗ประเวช องอาจสิทธิกุลเลขาธิการคณะกรรมการกำกับและส่งเสริมการประกอบธุรกิจประกันภัยนายทะเบียน[เอกสารแนบท้าย]๑. แบบรายงานที่ ๑ สรุปรายละเอียดสัญญาเอาประกันภัยต่อตามสัญญาแบบกำหนดสัดส่วน(เอกสารแนบ ๑)๒. แบบรายงานที่ ๒ สรุปรายละเอียดสัญญาเอาประกันภัยต่อตามสัญญาแบบไม่กำหนดสัดส่วน(เอกสารแนบ ๒)๓. แบบรายงานที่ ๓ สรุปรายละเอียดสัญญารับประกันภัยต่อตามสัญญาแบบกำหนดสัดส่วน(เอกสารแนบ ๓)๔. แบบรายงานที่ ๔ สรุปรายละเอียดสัญญารับประกันภัยต่อตามสัญญาแบบไม่กำหนดสัดส่วน(เอกสารแนบ ๔)๕. แบบรายงานที่ ๕ สรุปสัดส่วนเบี้ยเอาประกันภัยต่อ(เอกสารแนบ ๕)๖. แบบรายงานที่ ๖ การเอาประกันภัยต่อตามสัญญาแบบกำหนดสัดส่วน แยกตามประเภทการประกันภัย (เอกสารแนบ ๖)๗. แบบรายงานที่ ๗ การเอาประกันภัยต่อตามสัญญาแบบไม่กำหนดสัดส่วน แยกตามสัญญาประกันภัยต่อ (เอกสารแนบ ๗)๘. แบบรายงานที่ ๘ การเอาประกันภัยต่อเฉพาะราย แยกตามประเภทการประกันภัย (เอกสารแนบ ๘)๙. แบบรายงานที่ ๙ การรับประกันภัยต่อตามสัญญาแบบกำหนดสัดส่วน แยกตามประเภทการประกันภัย (เอกสารแนบ ๙)๑๐. แบบรายงานที่ ๑๐ การรับประกันภัยต่อตามสัญญาแบบไม่กำหนดสัดส่วน แยกตามสัญญาประกันภัยต่อ (เอกสารแนบ ๑๐)๑๑. แบบรายงานที่ ๑๑ การรับประกันภัยต่อแบบเฉพาะราย แยกตามประเภทการประกันภัย (เอกสารแนบ ๑๑)๑๒. แบบรายงานที่ ๑๒ การรับเสี่ยงภัยไว้เองของบริษัท แยกตามประเภทการประกันภัย (เอกสารแนบ ๑๒)๑๓. แบบรายงานที่ ๑๓ อันดับความน่าเชื่อถือของบริษัทรับประกันภัยต่อ(เอกสารแนบ ๑๓)(ดูข้อมูลจากภาพกฎหมาย)ปริยานุช/ผู้จัดทำ๑๖ มกราคม ๒๕๕๘วิศนี/ผู้ตรวจ๒๑ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนที่ ๑๓๐ ง/หน้า ๑๔๐/๔ ธันวาคม ๒๕๕๗